Arabidopsis thaliana

thumb|200px|Rasprostranjenje *Arabidopsis thaliana*
[thumb|160px|[Trihom – lisna dlačica *Arabidopsis thaliana*Mikrografija pod skenirajućim elektronskim mikroskopom pokazuje jedinstvenu strukturu načinjenu od jedne ćelije]]

***Arabidopsis thaliana***, Talova grbaštica,  mišje uho ili arabidopsis je mala cvjetnica porijeklom iz Evroazije. Ova bijka je jestiva za ljude kao i drugi začini tipa senfa, a koristi se u salatama ili sosovima, kao i mnoge vrste biljaka iz familije *Brassicaceae*. Smatra se za korov i znakom poremećenog zemljišta. Jednogodišnja je biljka sa relativno kratkim životnim ciklusom. Arabidopsis je popularni model organizam u biljnoj biologiji i genetici.

Za složene višećelijske eukariotske organizme, *Arabidopsis thaliana* ima relativno mali genom od oko 135 megabaznih parova. Dugo se mislilo da ima najmanji genom od svih cvjetnica, ali se danas smatra da najmanji genom imaju biljke roda *Genlisea*, *Lamiales*, sa *Genlisea tuberosa*, mesoždernom biljkom, čiji je genom veličine oko 61 Mbp. *Arabidopsis thaliana* je bila prva biljka sa sekvenciranim genomom i popularna je kao sredstvo za razumijevanje molekularne biologije mnogih biljnih osobina, uključujući i razvoj cvijeta i fototropizam (usmjeravanje ka svjetlu).

## Otkriće i imenovanje 
*Arabidiosis thaliana* je prvi put opisana 1577. na planini Harz. To je učinio Johannes Thal, (1542–83.), ljekar iz Nordhausena, Thüringen, Njemačka. On je ovu biljku prvo nazvao *Pilosella siliquosa*. Godine 1753., Carolus Linnaeus je preimenoao ovu biljku u *Arabis thaliana* u čast Thala. 1842. godine, njemački botaničar Gustav Heynhold opisao je novi rod *Arabidopsis* i u njega  svrstao i ovu biljku. Ime roda, * *, dolazi iz grčkog, što znači nalik *Arabis*-u (rodu u koji ga je Linnaeus u početku i svrstao).

## Morfologija i životni ciklus 
* Arabidopsis * je porijeklom iz Evrope, Azije, i sjeverozapadne Afrike. Također, čini se da je odomaćena u tropskim i afroalpskim ekosistemima. To je jednogodišnja, rijetko dvogodišnja biljka. Najčešće naraste u visinu do oko 20–25&nbsp;cm. Na dnu stabljike, listovi formiraju rozete, uz nekoliko listova i na cvjetajućoj stabljici. Bazni listovi su zelene do blago ljubičasto boje, dugi oko 1,5–5&nbsp;cm i široki 2–10&nbsp;mm. Grubo su nazubljeni, a na stabljici se nalaze manji listovi i na nju su nenalegli. Obično imaju cjelovite rubove prekrivene sa malim, jednoćelijskim dlačicama zvanim trihomi.

Cvijet je promjera oko 3&nbsp;mm, a uređen je u jednostavnoj cvasti, koja se označava kao gronja. Struktura cvjetova je kao kod tipskih *Brassicaceae*. Plod je silikvalni, dug oko 5–20&nbsp;mm i sadrži 20-30 sjemenki.

Struktura korijenja je jednostavna, sa jednim glavnim korijenom koji raste okomito prema dolje, a kasnije proizvodi manje bočne ogranke i korjenčiće. Ovakvi korijeni u rizosferi stupaju u osobeni oblik interakcije sa bakterijama, kao što je      *Bacillus megaterium*.

*Arabidopsis* može cijeli životni ciklus završiti u šest sedmica. Središnja stabljika koja proizvodi cvijetove raste oko tri sedmice, a cvijetovi se prirodno samooprašuju. U laboratoriji, *Arabidopsis* se može uzgajati u Petrijevim posudama, loncima i saksijama ili biljke rastu pod fluorescentnim svjetlom ili u stakleniku.

## Modelni organizam 
*Arabidopsis thaliana* je mala biljka koja je pogodna za održavanje i u kontrolisanim uslovima, sa mogućnošću vegetativnog razmnožavanja putem kulture tkiva.
Odavno je postala model sistem za istraživanja u biljnoj biologiji. U naučnim krugovima se čeato označava kao biljna vinska mušica.

Istraživanja ove biljke su ostvarila značajan napredak u razumijevanju procesa rasta i razvoja biljaka, fokusirajući se na molekularnu genetiku ove jednostavne angiosperme. 120-megabazni genom arabidopsisa je organiziran u pet hromosoma i sadrži, kako se procjenjuje, oko  20.000 gena. Za proučavanje ovog organizma osvovana je genetska banka *GenBank* konzorcij više laboratorija u Evropi, Japanu i SAD-a. Čitav genom je sekvenciran do kraja 2000. godine.

## Reference
## Vanjski linkovi
*The European Arabidopsis Stock Centre
*The Arabidopsis Information Resource (TAIR)
*The Arabidopsis Book - comprehensive electronic book
*Salk Institute Genomic Analysis Laboratory 
*What Makes Plants Grow? The Arabidopsis genome knows Featured article in Genome News Network
*Multigen at NASA.gov 
*A. thaliana protein abundance
*The Arabidopsis Information Portal (Araport)

Kategorija:Brassicales
Kategorija:Korovi
Kategorija:Jestive biljke